VEGA præsenterer   
**Rå gadelyrik og tropiske toner fra ZK**   
*Den 1. december starter ZK gadefesten i Lille VEGA, når han skruer helt op for sine dybfølte hiphop-bangers.* 

Den unge rapper Zaman Kilic, bedre kendt som ZK, stormer frem på den danske rap-scene lige nu med sine feststemte hiphop-hits.

ZK spytter hårdhudede skildringer fra gadelivet ud, og tilsætter melodiske elementer i from af spanske guitarer, legende klavermelodier og sprøde uptempo beats. ZK fortæller om sin sangskrivning:    
   
”Alle mine tekster er mere eller mindre mit liv forklaret på mine sange. Det er alt fra fortællinger fra mit liv i gården til solskinsdage i København med venner og familie. Jeg skriver kun, det jeg ser og oplever. Det er vigtigt for mig at ramme den helt rigtige følelse i alle mine sange, så folk forstår, hvor jeg kommer fra, hvor jeg er nu og hvor jeg er på vej hen”.   
   
Musikalsk er ZK’s sange et inspirerende opkog af tropiske beats og rørende lyrik, der kan sætte gang i enhver klub eller gadefest. ZK’s enorme potentiale kan også ses i en række stærke musikalske samarbejder med navne som Sivas, Node og Larry, hvor han med sine skælvende fraseringer og stærke omkvæd giver sangene et personligt og nærværende præg.   

**Fakta om koncerten**       
ZK (DK)           
Onsdag den 1. december, 2021 kl. 21.00             
Lille VEGA, Enghavevej 40, 1674 København V             
Billetpris 170kr. + gebyr             
Billetsalget starter i dag via [vega.dk](http://vega.dk/) og Ticketmaster